<classify> Leonard Mangoha-Dar es Salaam Jeshi laPolisi Kanda ya Dar es Salaam limefanikiwa kumkamata Ernest Joseph 19 kwatuhuma za mauaji ya mwanafunzi wa Chuo Kikuu cha Kimataifa cha Kampala, AnifaMgaya aliyefariki dunia Juni 17 baada ya kuchomwa kisu. Akizungumzana waandishi wa habari Dar es Salaam leo Juni 19, Kamanda wa Kanda Maalumu Dares Salaam, Lazaro Mambosasa, amesema mtuhumiwa huyo amekamatwa usiku wa kuamkialeo maeneo ya Madale jijini hapa. Mtuhumiwakatika mahojiano na Jeshi la Polisi amekiri kumchoma kisu kilichosababisha kifo cha mwanafunzi huyo huku akieleza namnamwanafunzi huyo alivyokuwa amevaa siku hiyo ya tukio kuwa ni TSHIRTnyeusi,suruali ya Jinsi na Kapelo nyeusi. Aidhamtuhumiwa alikiri kumpora pochi iliyokuwa na simu moja aina ya Tecno ranginyeusi, fedha taslimu Sh 8,000 navitambulisho mbalimbali ambavyo alivitupa na simu hiyo kuiuza,amesema. Mtuhumiwaanaendelea kushikiliwa kwa mahojiano zaidi na atafikishwa mahakamani kujibutuhuma zinazomkabili. Mambosasa pia amedai kuwa jeshi hilo linawashikilia watu 31 kwa tuhuma za kujihusisha na vitendo vya uporaji katika maeneo ya vyuo mbalimbali jijini hapa. Wanafunzi wa vyuo vikuu vyote Dar es Salaam wawe na amani tumeanza msako mkali na niwaambie wale wanaojihusisha na vitendo hivi wajiepushe hawatabaki salama amesema Mambosasa.  <topic>: KITAIFA 